**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 27.02.2020**.

**SKRAĆENI ZAPISNIK**

**SA 23. SJEDNICE UPRAVNOG VIJEĆA JU KAMENJAK**

održane u četvrtak 27.02.2020. u 16:30hu prostorijama JU Kamenjak (prvi kat stare škole u Premanturi).

Prisutni: Vlasta Iveša Mihovilović, Ivana Marić, Matija Medica, Cinzia Zubin (dolazi na sjednicu u 17h, na 5. točci dnevnog reda)

Odsutan: Ljubomir Mezulić

Ostali: ravnatelj Aljoša Ukotić i voditeljica stručne službe Katarina Bulešić

D N E V N I R E D

1. Zapisnik 21. sjednice UV
2. Usvajanje Izvješća o ostvarivanju godišnjeg programa zaštite, održavanja, očuvanja, promicanja i korištenja zaštićenih područja u općini Medulin za 2019. godinu
3. Ponuda za osmišljavanje i dizajn vizualnog identiteta signalizacijskih tabli
4. Ponuda za tisak brošure o noćnim leptirima
5. Ugovor „Praćenje stanja livada morske cvjetnice vrste Posidonia oceanica na Natura 2000 lokalitetima“
6. Ugovor „Inventarizacija i uspostava monitoringa školjkaša plemenita periska (Pinna nobilis)“
7. Ugovor „Utvrđivanje brojnosti i područja kretanja dobrih dupina (Tursiops truncatus) u Natura 2000 području – Akvatorij zapadne Istre (HR500032)''
8. Natječaj za radno mjesto edukator 1 izvršitelj/ica na određeno vrijeme (1 godina)
9. Imenovanje čuvara prirode 2. reda na određeno vrijeme – 1 godina
10. Odluka o stupanju pravnog slijednika u prava i obveze dosadašnjeg ovlaštenika koncesijskog odobrenja
11. Ponude za bio vrećice za smeće
12. Imenovanje čuvara prirode 2. reda na određeno vrijeme – 5 mjeseci, 2 izvršitelj/ica
13. Natječaj za radno mjesto stručni suradnik za financijsko poslovanje 1 izvršitelj/ica na određeno vrijeme (1 godina)
14. Odluka o početku postupka jednostavne nabave – Internet i mreža
15. Odluka o početku postupka jednostavne nabave – modernizacija sustava naplate
16. Odluka o početku postupka jednostavne nabave – terminali za očitavanje ulaznica
17. Razno.

Dnevni red se jednoglasno usvaja.

**AD.1. Zapisnik 21. sjednice UV**

Predsjednik UV daje na glasanje zapisnik 21. sjednica UV.

Isti se jednoglasno prihvaća.

Za: 3 Protiv:0

**AD. 2. Izvješća o ostvarivanju godišnjeg programa zaštite, održavanja, očuvanja, promicanja i korištenja zaštićenih područja u općini Medulin za 2019. godinu**

Stručna voditeljica upoznaje članove UV sa detaljima spomenutog izvješća, te navodi kako je iznimno zadovoljna sa provedenim istraživanjima i sa svim provedenim aktivnostima. Jedno od istraživanje koje kasni je istraživanje šišmiša, koje zbog određenih poteškoća nije bilo moguće provesti u roku, ali će svakako biti realizirano uskoro.

Članovi UV jednoglasno prihvaćaju Izvješće.

Za:3 Protiv:0

**AD. 3.** **Ponuda za osmišljavanje i dizajn vizualnog identiteta signalizacijskih tabli**

Voditeljica stručne službe predstavlja članovima UV pristiglu ponudu tvrtke SMAK d.o.o., br. ponude: 202002212, u iznosu od 15.250,00 kn. Voditeljica naglašava kako su djelatnici spomenute tvrtke stručnjaci biolozi, te kako su kompetentni za osmišljavanje i dizajn vizualnog identiteta signalizacijskih tabli.

Članovi UV jednoglasno prihvaćaju ponudu.

Za : 3 Protiv: 0

**AD. 4. Ponuda za tisak brošure o noćnim leptirima**

Voditeljica stručne službe predstavlja članovima UV pristiglu ponudu tvrtke PRINTERA, br. ponude:PO19/00017607-1, u iznosu od 17.062,00 kn. Naglašava kako su nam dosadašnja iskustva sa spomenutom tvrtkom dobra, te kako su cijene iste za 15% jeftinije u usporedbi s ostalim tvrtkama na našem području.

Članovi UV prihvaćaju ponudu za tisak brošure jednoglasno.

Za : 3 Protiv: 0

**AD. 5. Ugovor „Praćenje stanja livada morske cvjetnice vrste Posidonia oceanica na Natura 2000 lokalitetima“**

Voditeljica stručne službe upoznaje članove UV sa istraživanjima mora koje će krenuti u proljeće. Prvo na redu je istraživanje stanja livada morske cvjetnice, koje će provesti Hrvatsko biološko društvo, zastupano po prof. dr. sc. Petru Kružiću.

Članovima UV se prezentira ugovor kojeg JU Kamenjak treba sklopiti sa spomenutim društvom za potrebe provođenja istraživanja.

Članovi UV jednoglasno prihvaćaju prijedlog ugovor.

Za: 4 Protiv: 0

**AD. 6.** **Ugovor „Inventarizacija i uspostava monitoringa školjkaša plemenita periska (Pinna nobilis)“**

Drugo po redu je istraživanje školjkaša plemenite periske, koje bi provodilo Društvo istraživača mora – 2000 milja iz Zadra, potrebno je sklopiti ugovor sa spomenutim društvom.

Članovi UV jednoglasno prihvaćaju prijedlog ugovor.

Za: 4 Protiv: 0

**AD. 7. Ugovor „Utvrđivanje brojnosti i područja kretanja dobrih dupina (Tursiops truncatus) u Natura 2000 području – Akvatorij zapadne Istre (HR500032)''**

Treće istraživanje koje je potrebno provesti je utvrđivanje brojnosti i područja kretanja dobrih dupina. Istraživanje bi provodio Plavi svijet Institut za istraživanje i zaštitu mora iz Zadra, pa je potrebno sklopiti ugovor za provođenje istog.

Članovi UV jednoglasno prihvaćaju prijedlog ugovora.

Za:4 Protiv:0

**AD. 8. Natječaj za radno mjesto edukator 1 izvršitelj/ica na određeno vrijeme (1 godina)**

Ravnatelj JU Kamenjak ukazuje na potrebu pravovremenog raspisivanja natječaja za radno mjesto edukatora na određeno vrijeme (1 godina).

Članovi UV jednoglasno prihvaćaju objavu natječaja za navedeno radnog mjesta.

Za:4 Protiv: 0

**AD. 9. Imenovanje čuvara prirode 2. reda na određeno vrijeme – 1 godina**

Članovi UV prihvaćaju imenovanje čuvara prirode 2. reda na određeno vrijeme.

Za:4 Protiv:0

**AD.10. Odluka o stupanju pravnog slijednika u prava i obveze dosadašnjeg ovlaštenika koncesijskog odobrenja**

Ravnatelj JU Kamenjak upoznaje članove UV kako je dosadašnji ovlaštenik koncesijskog odobrenja g. Željko Čalić, vlasnik obrta ISTRACTION, oib: 65142137072, prenio na trgovačko društvo ISTRACTION d.o.o. u cijelosti imovinu sa svim pravima i obvezama koje se na istu imovinu odnose. Stoga, koncesijsko odobrenje sada glasi na ISTRACTION d.o.o.

Članovi UV prihvaćaju Odluku za isto.

Za: 3 Protiv:0

U 17:30h Član UV, Ivana Marić, opravdano napušta sjednicu UV.

**AD. 11. Ponuda za bio vrećice za smeće**

Ravnatelj JU Kamenjak upoznaje članove UV sa ponudama za bio vrećice za smeće koje su pristigle. To su ponuda od tvrtke Aurea d.o.o., oib: 70374068857, cijena je 0,18 kn/kom Vipplast d.o.o., oib: 44550095986, cijena je 0,20 kn7kom i I.vem d.o.o., oib: 74964279599, cijena je 0,23 kn/kom.

Sve ponude imaju iskazanu količinu za 200.000 kom i cijenu po komadu. Budući je najpovoljnija, prihvaća se ponuda tvrtke Aurea d.o.o.

Članovi UV jednoglasno prihvaćaju ponudu.

Za:3 Protiv:0

**AD. 12. Imenovanje čuvara prirode 2. reda na određeno vrijeme – 5 mjeseci, 2 izvršitelj/ica**

Ravnatelj upoznaje članove UV sa potrebom zapošljavanja dvaju čuvara prirode koji bi radili u periodu 1.5. do 1.10. kako bi se adekvatno vršio nadzor na moru, budući da JU Kamenjak ima u svojoj nadležnosti i ekološku mrežu.

Članovi UV jednoglasno prihvaćaju točku AD. 12.

Za: 3 Protiv: 0

**AD. 13. Natječaj za radno mjesto stručni suradnik za financijsko poslovanje 1 izvršitelj/ica na određeno vrijeme**

Ravnatelj upoznaje članove UV da ugovor stručnog suradnika za financijsko poslovanje ubrzo istječe, te ukazuje na pravovremenu potrebu za raspisivanje natječaja za stručnog suradnika za financijsko poslovanje 1 izvršitelj/ica na određeno vrijeme.

Članovi UV jednoglasno prihvaćaju točku AD. 13.

**AD. 14. Odluka o početku postupka jednostavne nabave – Internet i mreža**

Ravnatelj izvještava članove UV kako će se za pokretanje postupka jednostavne nabave, za unaprjeđenje tehnološke mreže, biti potrebno izvršiti izmjenu u financijskom planu, planirana sredstva za tu namjenu treba povećati sa 60.000,00 kn na 120.000,00 kn, kako bi se mogla ugraditi najkvalitetnija oprema koja će se moći nadograđivati prema potrebama u budućim razdobljima.

Za: 3 Protiv: 0

**AD. 15.** **Odluka o početku postupka jednostavne nabave – modernizacija sustava naplate**

Ravnatelj izvještava članove UV da se za modernizaciju sustava naplate, prema istraživanju tržišta, za potrebite radove servisiranja, održavanja, kupovine potrebite opreme: rampi, nadzornih kamera, LPR kamera, brklji ulaza, zamjena dotrajalih instalacija, dodatna izrada potrebitih izvještaja za nadzor ulazaka vozila, snimača i dr. Procijenjena vrijednost nabave svega navedenog iznosi 180.000,00 kn + PDV.

Za:3 Protiv:0

**AD. 16. Odluka o početku postupka jednostavne nabave – terminali za očitovanje ulaznica**

Ravnatelj izvještava članove UV da je potrebno izvršiti nabavu 8 terminala za očitavanje ulaznica putem QR kodova, koji bi služili za kontrolu prolaza vozila koji će kupiti ulaznicu putem web aplikacije ili RFID kartica za prolazak motocikla. Uz same terminale ide usluga ugradnje i implementacije istih na postojeći software naplate. Procijenjena vrijednost iznosi 198.000,00 kn + PDV.

Za: 3 Protiv: 0

**AD. 17. Razno**

Daju se članovima vijeća JU Kamenjak na znanje iznosi računa i traži se suglasnost za plaćanje istih. Računi su, kako slijedi:

Obrt Darko, rn. br. P1/5 od 12.2.2020., u iznosu 29.250,00 kn

IVULA d.o.o., rn. br. 16/0001/214 od 25.02.2020., u iznosu 18.750,00 kn.

Članovi UV su suglasni za plaćanje istih.

Za:3 Protiv:0

Ravnatelj upoznaje članove UV sa pristiglom ponudom za restauraciju postojećih maketa dinosaura na području, koje su u vrlo lošem stanju. Iste je potrebno obnoviti kako bi što reprezentativnije izgledale, po mogućnosti, prije početka ljetne sezone.

Pristiglu ponudu je od Ljevaonice umjetnina ALU d.o.o. iz Zagreba, oib: 32414769528 u ukupnoj vrijednost iznosi 68.800,00 kn + PDV, članovi UV prihvaćaju.

Ravnatelj informira članove UV o aktivnostima vezanim za projekt Orka, a to su: nabavka kombi vozila, multimedijalnih info punktova, studijskog putovanja, volonterskih programa, završne konferencije i aktualnostima prema istom.

Predsjednik Upravnog vijeća

JU Kamenjak

Matija Medica

**SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:**

* Usvaja se zapisnik sa 21. sjednice UV
* Izvješća o ostvarivanju godišnjeg programa zaštite, održavanja, očuvanja, promicanja i korištenja zaštićenih područja u općini Medulin za 2019. godinu – usvojeno.
* Ponuda za osmišljavanje i dizajn vizualnog identiteta signalizacijskih tabli tvrtke SMAK d.o.o. – usvojena
* Ponuda za tisak brošure o noćnim leptirima tvrtke PRINTERA -usvojeno
* Ugovor „Praćenje stanja livada morske cvjetnice vrste Posidonia oceanica na Natura 2000 lokalitetima“ – usvojen prijedlog ugovora
* Ugovor „Inventarizacija i uspostava monitoringa školjkaša plemenita periska (Pinna nobilis)“ – usvojen prijedlog ugovora
* Ugovor „Utvrđivanje brojnosti i područja kretanja dobrih dupina (Tursiops truncatus) u Natura 2000 području – Akvatorij zapadne Istre (HR500032)'' – usvojen prijedlog ugovora
* Natječaj za radno mjesto edukator 1 izvršitelj/ica na određeno vrijeme (1 godina) – usvaja se prijedlog
* Imenovanje čuvara prirode 2. reda na određeno vrijeme – 1 godina – usvojeno
* Odluka o stupanju pravnog slijednika u prava i obveze dosadašnjeg ovlaštenika koncesijskog odobrenja ISTRACTION d.o.o. – usvojeno
* Ponuda za bio vrećice za smeće tvrtke Aurea d.o.o. – usvojeno
* Imenovanje čuvara prirode 2. reda na određeno vrijeme – 5 mjeseci, 2 izvršitelj/ica – usvaja se prijedlog
* Natječaj za radno mjesto stručni suradnik za financijsko poslovanje 1 izvršitelj/ica na određeno vrijeme - usvojeno
* Odluka o početku postupka jednostavne nabave – Internet i mreža - usvojeno
* Odluka o početku postupka jednostavne nabave – modernizacija sustava naplate - usvojeno
* Odluka o početku postupka jednostavne nabave – terminali za očitovanje ulaznica - usvojeno